Halfmens

Die halfmens (Pachypodium namaquanum) is 'n boom wat inheems aan die Richtersveld en suidelik NamibiëPlants of the World Online is. Hulle groei net in droë, rotsagtige halfwoestyngebiede. Die naam is afgelei van die feit dat die boom soos 'n mens lyk wanneer hulle afgeëts is teen die horison of teen die skemer gesien word. Die boom is 'n bedreigde spesie en word streng beskerm. Die boom se FSA-nommer is 649.https://www.treetags.co.za/national-list-of-indigenous-trees/

 Voorkoms 
Die boom bestaan uit 'n lang stam van tot 4 m met 'n bos blare aan die punt. Die boom is gewoonlik takloos maar kan soms kort takke produseer. Die stam is dik by die wortels en loop spits na die bopunt. Vratterige knoppe bedek die stam en aan elke knop se punt is 'n doring.

 Blomme en vrugte 
Die blomme is buisvormig en ongeveer 5 cm lank. Hulle is rooi binne en groen binne en word binne die blare voortgebring en later die vrugte ook. Die vrugte is klein en word in pare gedra.

 Algemeen 
'n Kenmerk van die boom is dat die stam altyd na die noorde wys. Die boom groei glad nie goed weg van sy natuurlike habitat nie.

Legende
'n Groepie Namas sou glo, om van hul aartsvyande, die Boesmans, te ontvlug, die berge in beweeg het waar hulle in plante verander is om die droogtetoestande te kan weerstaan. Omdat hulle uit die noorde gevlug het, en die gevaar van daardie kant gedreig het, kyk alle halfmense nou nog noord (plaaslik word selfs na hulle as die "noordkykers" verwys).

 Galery 

 Sien ook 
 Alfabetiese lys van Suid-Afrikaanse bome

 Verwysings 

 Bronnelys 
 Algemene gids tot BOME. Keith, Paul & Meg Coates Palgrave. 2000. 
 REDLIST Sanbi

Kategorie:Pachypodium
Kategorie:Bome van Afrika
Kategorie:Flora van Namibië
Kategorie:Flora van Suid-Afrika